# Anastàsia de Rússia (gran duquessa de Rússia)

### De Viquipèdia

Les grans duquesses de Rússia (d'esquerra a dreta): Tatiana, Olga, Anastàsia i Maria

Anastàsia de Rússia, gran duquessa de Rússia (Sant Petersburg 1901 - executada a Ekaterinburg 1918). Gran duquessa de Rússia des del seu naixement en el grau d'altesa imperial.

Nascuda l'any 1901 al Palau d'Alexandre de Tsarskoye Selo prop de Sant Petersburg era filla del tsar Nicolau II de Rússia i de la princesa Alexandra de Hessen-Darmstadt. En conseqüència, era néta del tsar Alexandre III de Rússia i de la princesa Dagmar de Dinamarca per part de pare, mentre que per part de mare ho era del gran duc Lluís IV de Hessen-Darmstadt i de la princesa Alícia del Regne Unit.

Educada en un ambient cortesà des de sempre se sentí molt pròxima al seu germà el tsarevitx Aleix de Rússia. Després de la Revolució de febrer de 1917 seguí el periple d'empresonaments que patiren els seus pares, primer al palau d'Alexandre a Tsarskoye Selo, després a la localitat dels Urals anomenada Tobolsk i poseteriorment a Ekaterinburg.

A la nit del 16 de juliol de 1918 la gran duquessa moria junt amb el resta de la família imperial i quatre servents que els hi havia romàs fidels. Malgrat tot, la llegenda de la possible fugida de la gran duquessa queda viva fins als nostres dies. Després de la Revolució de 1917 i la suposada matança d'Ekaterinburg moltes foren les persones que es feren passar per Anastasia essent extremadament conegut el cas d'Anna Andersen. La sorpresa saltà quan després de l'exhumació dels cadàvers de la família imperial dos cossos no foren trobats, un dels que no es trobà fou el de la gran duquessa i l'altre el del seu germà el tsarevitx. El misteri encara continua.

Obtingut de "http://ca.wikipedia.org../../../a/n/a/Anast%C3%A0sia_de_R%C3%BAssia_%28gran_duquessa_de_R%C3%BAssia%29_c7a5.html"

Categoria: Grans Ducs de Rússia

##### Views

- Article
- Discussió
- Revisió actual

##### Cerca

##### En altres llengües

- Български
- Deutsch
- English
- Español
- Suomi
- Français
- Íslenska
- Italiano
- 日本語
- 한국어
- Nederlands
- Polski
- Português
- Română
- Русский
- Simple English
- Slovenščina
- Српски / Srpski
- Svenska
- ไทย
- 中文